Diari Oficial de la Generalitat Valenciana


Sumari del DOGV 2473, del 21-03-1995 (1995/834159)

RESOLUCIÓ de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en matèria d'indústria, energia i medi ambient.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2473

Data del DOGV
:   21-03-1995

Secció del DOGV
:   ALTRES DISPOSICIONS

Número del document
:   1995/834159


Data del document
:   23-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en matèria d'indústria, energia i medi ambient.   
La tendència de l'economia mundial va en la línia d'una major obertura de mercats i d'increment de la globalització, a la qual cap país pot sostreure's. Això suposa un augment de la competència en tots els mercats que obliga a les empreses a realitzar majors esforços per aconseguir avantatges competitius. És per això que una de les estratègies consisteix en la diferenciacó de productes respecte als competidors amb vista a assolir el reconeixement dels consumidors en base a elements de qualitat, prestigi i comercialització.  
Per això és necessari millorar el nivell tecnològic, incorporar la recerca de la qualitat en tots els àmbits de l'empresa, augmentar l'eficiència energètica i aconseguir uns processos productius i uns productes més ecològics que no solament són desitjables per se en termes socials sinó que a més són rendibles en termes empresarials ja que permeten reduir costos i diferenciar el productes.  
La col.laboració entre la Conselleria d'Indústria, Comerç i Turisme, i la Conselleria de Medi Ambient, ha permès l'engegament d'un pla d'ajudes a les empreses industrials per a la millora del medi ambient. Al mateix temps, l'Institut de la Mitjana i Petita Indústria de la Generalitat Valenciana (IMPIVA) ha tractat de contribuir al desenvolupament econòmic valencià, i aprovà, amb data 5 de desembre de 1994, els plans d'actuació de l'Institut per a 1995, i facultà el president de l'IMPIVA per al desenvolupament dels programes d'ajudes emmarcats en els distints plans d'actuació.  
En virtut d'això, resolc:  
Article primer. Objectiu i naturalesa de les ajudes  
D'acord amb les bases dels distints programes que s'estableixen en l'annex I d'aquesta resolució, es convoca la concessió d'ajudes per a:  
- La millora de la qualitat en la indústria a través del suport a les actuacions exemplificadores i d'alt impacte com són activitats de difusió o realització d'estudis i plans estratègics.  
- La realització d'auditories de qualitat, la implantació de sistemes de qualitat i les actuacions conduents a assegurar la qualitat que s'ajusten a les normes.  
- La promoció de l'eficiència energètica, en estimular l'adopció de projectes que impliquen un estalvi energètic, una diversificació energètica o que promoguen la utilització d'energies renovables, com també qualsevol activitat que conduesca a una major sensibilització amb els problemes mediambientals, a un desenvolupament tecnològic de caràcter mediambiental o a una adaptació de les instalacions industrials a les normatives en aquesta matèria.  
Les ajudes que podran concedir-se a l'empara d'aquesta resolució consistiran en subvencions a fons perdut del cost elegible del projecte.   
Article segon. Línies i dotació pressupostària  
1. El finançament inicial de les ajudes previstes en aquesta resolució es realitzarà conforme el crèdit pressupostari disponible a càrrec de la secció, línia i import global que a continuació s'esmenta:  
Secció 11:  
Codi  
 línia Denominació línia Import (PTA)  
4,04 Excel·lència empresarial: pla de qualitat 178.567.082  
7,04 Excel·lència empresarial: millora del medi ambient 141.597.719  
7,05 Excel·lència empresarial: eficiència energètica 354.805.077  
S'inclou en la línia d'eficiència energètica la dotació corresponent al Programa d'Estavi d'Energia en Edificis i Instal·lacions de l'Administració Pública Valenciana, aprovat per acord del Govern Valencià de 25 de novembre de 1991.  
Aquestes dotacions pressupostàries podran ser ampliades mitjançant el suport a les actuacions d'assessorament i foment dels diversos plans d'actuació IMPIVA.  
2. Les ajudes expressades compten amb finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana 1994-1999, i també d'altres possibles fons, i serà d'aplicació les disposicions que regulen aquest fons i la normativa europea sobre ajudes d'Estat.  
Article tercer. Beneficiaris  
En funció del que s'estableix en els diversos programes esmentats en l'annex I, podran acollir-se a aquestes ajudes els projectes presentats per empreses, professionals, particulars, universitats, associacions d'investigació i entitats i institucions sense fi de lucre.  
La relació de sectors esmentada en l'annex III no té caràcter excloent, excepcionalment podran tenir-se en compte altres activitats o serveis relacionats amb la indústria que no hi estan inclosos.  
Article quart. Sol·licituds  
1. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, encara que s'admetran a tràmit les sol·licituds presentades amb posterioritat a la data de finalització dels programes de l'exercici 1994 l'objecte de la qual puga emmarcar-se en alguna de les actuacions previstes en aquesta resolució. La present convocatòria finalitzarà el 31 de març de 1995 excepte per al Programa d'Energies Renovables, el termini de presentació de la qual acabarà el 15 de setembre.  
2. S'estableix com a requisit indispensable que la sol·licitud s'haja presentat amb anterioritat a la realització del projecte. El que s'estableix en aquest apartat no s'aplicarà als projectes que promoguen la utilització d'energia tèrmica, eòlica i fotovoltaica solar emmarcats en el Programa d'Ajudes a Projectes d'Energies Renovables, aquests poden presentar les sol·licituds fins tres mesos després de la data de finalització del projecte.  
3. Les sol·licituds, adjuntades a la documentació expressada en l'annex II hauran de formalitzar-se segons els models que es proporcionaran en l'IMPIVA (plaça de l'Ajuntament,6, València), en els Serveis Territorials d'Indústria i Energia d'Alacant (carrer Churruca, 6), i Castelló (carrer Cavallers, 8) i en la delegació de l'IMPIVA a Alacant (avinguda Miriam Blasco, cantó carrer Olimpo, platja de Sant Joan). Una vegada emplenades, les sol·licituds podran presentar-se en qualsevol d'aquestes direccions.  
4. L'IMPIVA podrà sol·licitar a l'interessat la seua compareixença personal o la presentació dels documents o la informació que considere necessària per a l'estudi, supervisió, certificació o inspecció del projecte.  
5. A fi de facilitar l'assoliment dels objectius d'aquesta resolució, l'IMPIVA podrà traslladar les sol·licituds a altres convocatòries en virtut de convenis amb altres administracions o entitats.  
Article cinquè. Resolució de les sol·licituds  
1. Per a l'avaluació dels projectes presentats es constituiran comitès d'avaluació nomenats pel president de l'IMPIVA, que tindran com a funció principal l'aprovació de barems dels diversos programes en funció dels criteris de valoració establerts i l'avaluació de les sol·licituds rebudes. Vista l'acta del comitè d'Avaluació, el director general de l'IMPIVA elevarà proposta al president de l'IMPIVA qui resoldrà sobre l'adjudicació de les ajudes i la seua quantia.  
2. L'avaluació tècnico-econòmica dels projectes presentats podrà ser objecte d'assessorament extern mitjançant contractació.  
Article sisè. Termini de resolució  
El termini màxim per a resoldre les sol·licituds serà de sis mesos comptats a partir de la finalització del termini de presentació. Si la documentació exigida en cada programa no estigués completa, el termini es computarà a partir del dia de la seua correcta presentació. Transcorregut el termini establert sense que s'haja dictat resolució, es considerarà desestimada la sol·licitud de concessió d'ajudes.  
Article setè. Acumulació d'ajudes  
1. L'import màxim d'ajudes s'estableix en els programes esmentats en l'annex I.  
2. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part corresponent a cadascun dels camps. Cap projecte acollit a aquesta resolució podrà rebre altres ajudes amb la mateixa finalitat qualsevol que siga l'òrgan o administració que les concedesca, excepte aquelles que una vegada acumulades a la concedida, prèvia autorització de l'òrgan competent per a la concessió, no sobrepassen el límit màxim establert per a cada cas en els distints programes d'ajuda o en la legislació autonòmica, estatal o europea que siga d'aplicació.  
3. El beneficiari haurà de comunicar, en qualsevol moment de la vigència de l'expedient, altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
4. A fi de potenciar els efectes d'aquesta resolució, i en execució de la política industrial, l'IMPIVA es reserva el dret a subscriure convenis de col·laboració amb altres entitats o institucions a càrrec de la dotació pressupostària existent.  
Article vuitè. Obligacions del beneficiari  
1. La comunicació de la concessió d'ajudes i la consegüent tramitació del pagament portarà a sobre el compliment per part dels beneficiaris de les obligacions establides en l'annex II -apartat 2.  
2. Es faculta el director general de l'IMPIVA per a la fixació dels terminis per a la presentació de justificants.  
3. La concessió d'ajudes a projectes de caràcter plurianual estarà condicionada per als exercicis posteriors a l'existència d'un programa d'ajudes que empare les accions objecte de subvenció, a la disponibilitat pressupostària de l'IMPIVA i al compliment de les obligacions imposades al beneficiari de la concessió.  
   
Article novè. Pagament anticipat de les subvencions  
1. Amb anterioritat a la data fixada per a la presentació de la documentació justificativa de la realització del projecte, l'IMPIVA podrà anticipar el pagament de la subvenció prèvia presentació d'aval pel beneficiari a fi de garantir el compliment de les seues obligacions.  
2. Els percentatges d'ajuda anticipats seran amb caràcter general del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que pogués aprovar-se per acord del Govern Valencià.  
Article deu. Mesures de garantia i inspecció  
L'IMPIVA, per ell mateix o a través d'òrgan o entitat que designe, podrà en tot moment efectuar totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici de les dutes a terme per les unitats del Fons Europeu de Desenvolupament Regional (FEDER).  
Article onze. Incidències  
L'incompliment per part del beneficiari de qualsevol dels requisits, les condicions i altres circumstàncies que originaren l'atorgament de l'ajuda, o la falta de justificació de la realització de l'activitat, produirà la incoació del corresponent expedient que podrà acabar, si escau, amb la revocació de la subvenció i l'obligació de reintegrar les ajudes percebudes.  
Article dotze. Normativa aplicable  
Les ajudes expressades en aquesta resolució es concediran en el marc d'allò que disposa l'Ordre de 13 de gener de 1995, de la Conselleria d'Indústria, Comerç i Turisme, sobre la concessió d'ajudes en matèria d'indústria i energia, la Llei 13/1994, de 31 de desembre, de Pressupostos de la Generalitat Valenciana per a 1995 i altra normativa que siga d'aplicació.  
Article tretze  
S'autoritza el director general de l'IMPIVA perquè dicte les resolucions que requeresca l'aplicació i el desplegament del que es disposa en aquesta resolució.  
València, 23 de gener de 1995.- El conseller d'Indústria, Comerç i Turisme i president de l'IMPIVA: Martín Sevilla Jiménez.  
ANNEX I  
Pla de millora de la qualitat i seguretat industrial  
Programa de suport a la difusió de la cultura de la qualitat  
Objectiu general  
Donar suport a les actuacions orientades a fomentar la cultura de la qualitat que estimulen la incorporació d'eines per a la seua gestió en les empreses de la Comunitat Valenciana.  
Actuacions susceptibles de suport  
Accions de promoció d'una cultura empresarial que assumesca l'avantatge competitiu que suposa per a l'empresa la incorporació de sistemes de gestió de la qualitat i la seua vinculació a altres opcions estratègiques.   
Accions d'investigació que permeten l'aplicació adaptada a la realitat de l'empresa en la Comunitat Valenciana de criteris i eines de gestió de la qualitat i la seguretat industrial.  
A títol orientatitiu i no excloent, aquestes accions susceptibles de suport es poden concretar en:   
- Establiment de serveis d'informació i assessorament.  
- Investigació aplicable per a millorar tècniques de gestió de la qualitat.  
- Realització d'accions promocionals orientades a evidenciar l'avantatge competitiu que suposa la gestió de la qualitat.  
- Accions formatives orientades a millorar la capacitat de gestors de la qualitat.   
Beneficiaris  
Organismes o institucions sense fi de lucre, entre la finalitat de les quals estiga donar suport a la millora de la gestió de la qualitat, la millora tecnològica, productiva i de gestió dels sectors industrials, com també a la modernització i diversificació, i que tinguen el seu àmbit d'actuació en la Comunitat Valenciana.  
Ajudes  
Subvenció de fins el 100% del cost elegible del projecte.   
Els projectes podran tenir altres fonts complementàries de finançament, però el percentatge total d'ajuda als projectes acollits al pla no podrà superar els indicats en aquest apartat.  
Costos elegibles  
Del conjunt de despeses i inversions previstes en el projecte presentat, els conceptes susceptibles de suport sobre els quals s'aplicarà l'ajuda són els següents:  
- Recursos humans i formació de les persones (cost de l'assistència a cursos i d'assessors externs en els cursos desenvolupats dins de la institució)  
- Despeses associades al projecte:   
- Adquisició de models d'avaluació en qualsevol tipus de suport (impresos, sofware informàtic, etc.)   
- Costos de campanyes de comunicació i promoció.  
- Edició de documents.   
- Altres despeses.  
Criteris de valoració  
Els projectes presentats seran valorats per la comissió d'avaluació del Pla de Millora de la Qualitat atenent a:  
- Qualitat del projecte, mesurada a través de la seua capacitat d'impacte:   
- Quantitativa:  
 Nombre d'empreses sobre les quals incideix;  
 Sectors industrials als quals interessa  
- Qualitativa:  
 Significació de la informació tramesa o promoguda;  
 Model operatiu de l'actuació;  
 Instruments utilitzats.  
Altres aspectes que tindran una consideració favorable en l'avaluació són:  
- Viabilitat econòmico-finançera, analitzant les expectatives d'autofinançament del projecte.  
- Justificació de rendibilitat del projecte, mesurada a través de la relació entre cost i expectatives d'induir a accions de millora.  
- Adequació de qui proposa.  
- Avinença amb les línies de política de promoció industrial.  
Programa de suport a la realització d'auditories de qualitat  
Objectiu general  
Donar suport a la realització d'auditories i diagnosis relatives a la qualitat de la gestió de processos i productes en les empreses de la Comunitat Valenciana.  
Actuacions susceptibles de suport  
El coneixement de la posició enfront de nivells òptims de qualitat en la gestió de processos i productes segons barems i ajustats als criteris de la Qualitat Total (TQM), amb enumeració de punts forts i febles i establiment de conclusions operatives.  
A títol orientatiu aquestes auditories podran ser:  
- Prèvies a l'establiment d'un sistema de qualitat.  
- Exigibles per al manteniment d'un sistema de qualitat.  
- Avaluació de resultats després de la implantació d'un sistema de qualitat.   
- Derivades d'un procés d'assegurament de la qualitat segons normes.  
- Derivades de l'accés a un premi a la qualitat, en qualsevol de les convocatòries públiques.  
- Exigides per un client o un proveïdor com a part d'un procediment de gestió de les relacions de subcontractació o comercials.  
Beneficiaris  
Empreses industrials instal·lades en la Comunitat Valenciana dedicades a alguna de les activitats que s'esmenten en l'annex III.  
Ajudes  
Subvenció de fins el 50% del cost elegible del projecte.  
Les ajudes no podran superar la quantitat d'un milió de pessetes (1.000.000 PTA).  
Costos elegibles  
Del conjunt de despeses previstes per l'empresa en el projecte d'actuació presentat els conceptes susceptibles de suport sobre els quals s'aplicarà l'ajuda són exclusivament els següents:  
- Serveis externs realitzats per consultors especialitzats, institucions de certificació o empreses amb relació explícita de client/proveïdor.  
- Despeses associades al projecte: adquisició de models d'avaluació en qualsevol tipus de suport (impresos, programari informàtic, etc.).  
- Costos derivats de la formació d'avaluadors interns: assistència a cursos i cursos desenvolupats dins de l'empresa per consultors externs.  
Criteris de valoració  
Els projectes presentats seran valorats per la comissió d'avaluació del Pla de Millora de la Qualitat atenent a:  
- Qualitat del projecte mesurada a través de la identitat d'instruments d'avaluació i model d'actuació previst.  
- Significació de l'auditoria: nivell d'implantació i índex de continuïtat en l'empresa i garantia d'objectivitat.  
Altres aspectes que tindran una consideració favorable en l'avaluació són:  
- Identitat de l'entitat que realitza l'auditoria o diagnosi.  
- Repercusió explícita en la gestió de la qualitat d'altres empreses.  
- Viabilitat econòmico-financera del projecte.  
- Avinença amb les línies de la política de promoció industrial.  
Identitat de l'auditor  
L'empresa consultora, institució o equip de professionals responsables de l'auditoria o diagnosi hauran d'estar identificats en el Registre de Consultors per a la Gestió de la Qualitat de l'IMPIVA, 1995.   
Per a la qual cosa hauran de presentar informe segons model que s'adjunta. La comissió d'avaluació del Pla de Millora de la Qualitat qualificarà els auditors d'acord amb els següents criteris:  
- Qualificació i experiència professional de les persones responsables de l'auditoria.  
- Perfil del model operatiu.  
- Antecedents de l'empresa o institució.  
Programa de suport a la implantació de sistemes de qualitat  
Objectiu general  
Donar suport a la implantació de sistemes de qualitat en els àmbit de la gestió del producte i dels processos.  
Actuacions susceptibles de suport  
La implantació de la Gestió de la Qualitat Total (TQM) en les empreses determina l'engegament de mecanismes de definició de tasques i el seu control en funció d'estàndards explícits, reflectits en manuals de qualitat i de procediment, que regulen les actuacions en favor de la qualitat i els processos de treball. A l'empara de la normalització, la TQM consolida la seua posició en les empreses i demostra, amb freqüència, la seua capacitat d'impacte en la regularització de processos, cosa que permet qualificar-la com a excel·lent eina de sistematització, fonamentalment en l'àmbit de les PYME.  
Definim aquesta sistematització com la constància d'una sèrie d'activitats planificades i desenvolupades en forma estructurada per aconseguir un objectiu predefinit i que conté un mecanisme d'autoregulació. I com sistema de qualitat aquell que identifica les responsabilitats, procediments, processos i recursos necessaris per a la implantació d'objectius per a la gestió de la qualitat.  
Consegüentment es donaran suport:   
- Activitats que permeten la implantació de sistemes de qualitat en els àmbits de la gestió del producte, del procés productiu, de la comercialització i dels processos indirectes com la gestió administrativa i de la informació.  
- Activitats que permeten la implantació de models de gestió capaços d'optimitzar l'eficiència i l'eficàcia dels recursos materials i humans dins del marc d'una política de qualitat total.  
No seran susceptibles de suport projectes que suposen despeses i inversions inferiors als tres milions de pessetes (3.000.000 PTA).  
Beneficiaris  
Empreses industrials instal·lades en la Comunitat Valenciana dedicades a alguna de les activitat que figuren en l'annex III.  
Ajudes  
Subvenció de fins el 50% del cost elegible del projecte derivat d'actuacions d'assessorament extern, d'activitats de formació específica i altres despeses associades al projecte.  
Subvenció de fins el 25% del cost elegible del projecte en equips i inversions no productives associades simultàniament a la implantació o manteniment del sistema de qualitat.  
Costos elegibles  
Del conjunt de despeses previstes per l'empresa en el projecte d'actuació presentat els conceptes susceptibles de suport sobre els quals s'aplicarà l'ajuda són exclusivament els següents:  
- Despeses de contractació de serveis externs:  
 - Serveis esterns realitzats per consultors especialitzats en els àmbits esmentats i en el marc de vinculació explícita a la sistematització de la gestió de la qualitat.  
 - Serveis externs realitzats per entitats de certificació.   
 - Serveis esterns per al disseny i la gestió de plans de promoció de la capacitat d'assegurament certificada.   
- Despeses associades al projecte:  
 - Registre i adquisició de marques.  
 - Adquisició de models d'avaluació en qualsevol tipus de suport (impresos, programari informàtic, etc.)  
- Recursos humans:  
 - Formació de les persones: cost de l'assistència a cursos i d'assessors externs en els cursos desenvolupats dins de l'empresa.  
- Inversions en equips:  
 - Incorporació d'equips de control per a laboratori.  
 - Incorporació d'equips de control en línia.   
 - Incorporació d'equipament informàtic exigible per a la implantació del sistema.  
- Inversions no productives associades a la implantació del sistema.   
Criteris de valoració  
Els projectes presentats seran valorats per la comissió d'avaluació del Pla de Millora de la Qualitat atenent a:  
- Qualitat del projecte mesurada a través de la seua capacitat d'accés a la totalitat de processos, i a la implicació en la sistematització de la totalitat d'eines estratègiques utilitzades per l'empresa, actuant com a catalitzador que afavoresca la millora contínua de resultats.  
- Capacitat d'incidència en la implicació de les persones en el sistema a través de la labor de formació, i definida en termes d'amplitud tan qualitativa (professional, per a la qualitat, per a l'aplicació del noves tecnologies) com quantitativa, en relació amb la massa salarial bruta de l'empresa (òptim   
2,5%).  
- Repercussió explícita en la implantació de sistemes de qualitat en altres empreses.  
Altres aspectes que tindran una consideració favorable en l'avaluació són:  
- Identitat de l'empresa consultora que desenvolupa l'assessorament per a la implantació del sistema de qualitat.  
- Viabilitat econòmico-financera del projecte.  
- Avinença amb les línies de la política de promoció industrial.  
Identidad del consultor  
L'empresa consultora haurà d'estar identificada en el Registre de Consultors per a la Gestió de la Qualitat de l'IMPIVA, 1995.  
Per a la qual cosa haurà de presentar informe segons model que s'adjunta. La comissió d'avaluació del Pla de Millora de la Qualitat qualificarà els auditors d'acord amb els següents criteris:   
- Qualificació i experiència professional de les persones reponsables de l'auditoria.  
- Perfil del model operatiu.  
- Antecedents de l'empresa o institució.  
Programa de suport a l'assegurament de la qualitat segons normes  
Objectiu general  
Donar suport a l'assegurament de sistemes de qualitat segons normes en els àmbits de la gestió del producte i dels processos.   
Actuacions susceptibles de suport  
La implantació de la Gestió de la Qualitat Total (TQM) en les empreses busca, amb freqüència la seua optimització a l'empara de l'assegurament segons normes, que es concreta en el Registre d'Empreses i l'obtenció de marques de qualitat.  
Consegüentment es donaran suport a:  
- Actuacions conduents a l'assegurament dels sistemes de qualitat en els àmbits de la gestió del producte i dels processos.  
- Actuacions que difonguen el perfil d'assegurament de la qualitat de l'empresa.   
Beneficiaris  
Empreses industrials instal·lades en la Comunitat Valenciana dedicades a alguna de les activitats que figuren en l'annex III.  
Ajudes  
Subvenció de fins el 50% del cost elegible del projecte.  
Les ajudes no podran superar els tres milions de pessetes (3.000.000 PTA).  
Costos elegibles  
Del conjunt de les despeses previstes per l'empresa en el projecte d'actuació presentat, els conceptes susceptibles de suport sobre els quals s'aplicarà l'ajuda són exclusivament els següents:  
Serveis externs:  
- Serveis externs realitzats per consultors especialitzats i/o entitats de certificació.  
- Serveis externs per al disseny i gestió de plans de promoció de la capacitat d'assegurament reconeguda.   
Despeses associades al projecte: registre i adquisició de marques.  
Criteris de valoració  
Els projectes presentats seran valorats per la comissió d'avaluació del Pla de Millora de la Qualitat atenent a:  
- Qualitat del projecte mesurada per l'abast de l'assegurament sobre els processos i/o els productes   
- Identitat de la marca mesurada pel seu nivell d'exigències i la seua transcendència en el mercat.  
- Volum d'impacte social (qualitatitiu i quantitatiu) que es vulga assolir amb l'acció de promoció  
Altres aspectes que tindran consideració favorable en l'avaluació són:  
- Identitat de l'empresa consultora que desenvolupa l'assessorament per a la implantació del sistema de qualitat.  
- Repercussió explícita en la gestió de la qualitat d'altres empreses.  
- Viabilitat econòmico-financera del projecte  
- Avinença amb les línies de la política de promoció industrial.  
Identidad del consultor  
L'empresa consultora haurà d'estar identificada en el Registre de Consultors per a la Gestió de la Qualitat de l'IMPIVA, 1995.  
Per a la qual cosa que hauran de presentar informe segons model que s'adjunta. La comissió d'avaluació del Pla de Millora de la Qualitat qualificarà els auditors d'acord amb els següents criteris:  
- Qualificació i experiència professional de les persones responsables de l'auditoria.  
- Perfil del model operatiu.  
- Antecedents de l'empresa o institució.  
Pla d'eficiència energètica  
Programa d'estalvi energètica  
Objectiu general  
Impulsar aquells projectes que signifiquen l'adopció de mesures correctores, modificació de processos productius o implantació de tecnologies energètiques que impliquen una reducció del consum energètic de l'empresa.  
Actuacions susceptibles de suport  
- Millores en aïllaments tèrmics.  
- Recuperació de calors residuals.  
- Millora de rendiment en equips existents.  
- Canvi d'equips, instal·lacions i calderes.  
- Implantació de noves tecnologies energètiques.  
- Instal·lacions de cogeneració.  
Beneficiaris  
- Empreses el nombre de treballadors de les quals siga inferior a 500.  
- Institucions i entitats no lucratives.  
Ajudes  
Les ajudes consistiran en un màxim de 50.374.771 de PTA, sense que en cap cas puga superar el 30% del cost elegible de projecte.  
Costos elegibles  
- Inversions en maquinària i equips complementaris necessaris per aconseguir l'objectiu d'estalvi energètic.  
- Inversions en instal·lacions, enginyeria i l'obra civil corresponent als equips que generen l'estalvi energètic.  
- Altres despeses associades al projecte (transport, desplaçament, estancies i engegament de les instal·lacions).  
Criteris de valoració  
- Inversió i estalvi energètic generat.  
- Capacitat de demostració i difusió del projecte.  
- Viabilitat econòmico-financera, s'avaluarà la capacitat de l'empresa per a sostenir-lo.  
- Avinença amb les línies de política Industrial de l'IMPIVA.  
Programa de diversificació energètica  
Objectiu general  
Impulsar les iniciatives encaminades a l'adopció de mesures que permeten la diversificació energètica en les instal·lacions, amb l'objectiu de reduir la dependència del petroli i els seus derivats.  
Actuacions susceptibles de suport  
- Utilització energètica de subproductes industrials   
- Substitució de productes petrolífers per carbó nacional  
- Substitució de productes petroliers per gas natural  
Beneficiaris  
- Empreses el nombre de treballadors de les quals siga inferior a 500.  
- Institucions i entitats no lucratives.  
Ajudes  
Les ajudes consistiran en un màxim de 68.355.609 de PTA sense que en cap cas puga superar el 30% del cost elegible del projecte.  
Costos elegibles  
- Inversions en maquinària i equips complementaris necessaris per a l'adaptació de l'empresa al consum del nou tipus de combustible.  
- Inversions en instal·lacions, enginyeria i l'obra civil corresponent als nous equips per a adaptar-los al nou combustible.  
- Altres despeses associades al projecte (transport, desplaçament, estàncies i engegament de les instal·lacions).  
Criteris de valoració  
- Inversió i diversificació energètica associada al projecte.  
- Capacitat de demostració i difusió del projecte.  
- Viabilitat econòmico-financera, amb l'avaluació de la capacitat de l'empresa per a per a sostenir-lo.  
- Avinença amb les línies de política industrial de l'IMPIVA.  
Programa d'energies renovables  
Objectiu general  
Impulsar les actuacions encaminades a l'explotació dels recursos energètics locals.  
Actuacions susceptibles de suport  
- Energia solar tèrmica: aplicació de pannells solars per a la calefacció i aigua calenta sanitària.  
- Energia solar fotovoltaica i energia eòlica: producció d'electricitat per a cobrir necessitats d'enllumenat, bombament o reg.  
- Minihidràulica: minicentrals de potència total inferior a 5 MW, corresponent a noves concessions o rehabilitació.  
- Biomassa: equips per a l'aprofitament de residus forestals, agrícoles o matèria primera procedents de cultius, i la utilització de biogàs procedent de residus biodegradables.  
- Geotèrmica: aprofitament dels jaciments geotèrmics.  
Beneficiaris  
- Empreses el nombre de treballadors de les quals siga inferior a 500.  
- Institucions i entitats no lucratives.  
- Particulars.  
Ajudes  
Les ajudes consistiran en un màxim de 02.196.542 de PTA, sense que en cap cas puga superar el 30% del cost elegible del projecte.  
Costos elegibles  
- Inversions en maquinària i equips complementaris necessaris per aconseguir l'objectiu d'utilització de les energies renovables.  
A més per al cas de minihidràulica i biomassa es consideraran com a cost elegible el següents:  
- Inversions en instal·lacions, enginyeria i l'obra civil corresponent als equips necessaris per a la utilització de les energies renovables.  
- Altres despeses associades al projecte: Transport, desplaçaments, estancies i engegament de les instal·lacions.  
Criteris de valoració  
Segons l'energia renovable associada al projecte es valorarà:  
- Solar tèrmica :   
 - M2 de placa solar.  
 - Avinença amb les línies de política industrial de l'IMPIVA.  
- Solar fotovoltaica i eòlica:  
 - Watt pico de potència instal·lada.  
 - Instal·lació en primera, segona vivenda, edificació agropecuària o altres instal·lacions.  
 - Avinença amb les línies de política industrial de l'IMPIVA.  
- Biomassa, minihidràulica i geotèrmica:  
 - Inversió i estalvi energètic associat al projecte.  
 - Capacitat de demostració i difusió del projecte.  
 - Viabilitat econòmico-finançera, amb l'avaluació de la capacitat de l'empresa per sostenir-lo.  
 - Avinença amb les línies de política industrial de l'IMPIVA.  
Pla industrial de millora del medi ambient  
Programa d'adaptació mediambiental  
Objectiu general  
Facilitar l'adaptació eficient de les indústries de la Comunitat Valenciana al marc jurídic mediambiental a través del suport a les inversions necessàries per a la posada al dia i la correcció de les instal·lacions industrials, a fi de complir o superar les exigències de la normativa vigent, o de minimitzar la generació de contaminants.  
Actuacions susceptibles de suport  
Els projectes i accions dirigides a la modernització de l'activitat industrial productiva que respecten el medi ambient, exigeix a les empreses la realització d'un programa d'inversions que ha de fer compatible el desenvolupament de productes amb la incorporació de tecnologies productives netes, i amb la correcció de determinats abocadors contaminants del medi ambient.  
A títol enunciatiu no excloent, les accions susceptibles de suport es poden concretar en:  
- Inversions de correcció industrial tant en procés com en final de línia per adaptar-se o superar les exigències mediambientals de la normativa vigent.  
- Reconversió d'instal·lacions industrials per a la fabricació de productes més nets.  
- Adquisició i instal·lació d'elements correctors de la contaminació destinats a reduir i/o depurar les emissions a l'atmosfera de pols, fums i gasos.  
- Instal·lacions per a l'eliminació o tractament dels residus i efluvis industrials nocius per al medi ambient.  
- Modificació dels processos productius industrials que permeten recuperar i reutilitzar com a matèries primeres les substàncies procedents del fluix de residus.  
- Inversions en sistemes de mesuratge i control de la contaminació industrial.  
- Instal·lacions industrials de depuració d'aigües residuals.  
- Inversions industrials encaminades a la millora de la gestió del medi ambient.  
- Contractació de serveis d'assessorament per a l'elaboració d'auditories mediambientals, estudis d'impacte ambiental, etc.  
Beneficiaris  
Empreses industrials instal·lades en la Comunitat Valenciana.  
L'activitat d'aquestes haurà de figurar en la relació de possibles beneficiaris establida en l'annex III.  
Ajudes  
Subvencions de fins el 30% del cost elegible del projecte per a les inversions en equips de correcció industrial o equips de control, per adaptar-se a les normes obligatòries. També s'inclouen les instal·lacions industrials per a minimització i valorització de residus. L'ajuda podrà incrementar-se en 10 punts en percentatge per a aquelles actuacions amb uns objectius de nivell de qualitat ambiental substancialment superiors als considerats en la legislació vigent i vaja destinada a PYMES.  
L'ajuda màxima serà de 20 milions de pessetes per projecte i any.  
Les inversions dirigides a la millora de la gestió ambiental podran obtenir una subvenció del 15% del cost elegible del projecte.  
La contractació de serveis tècnic avançats i serveis d'assessorament podrà obtenir una ajuda de fins un 30% del cost elegible del projecte. L'ajuda pot incrementar-se fins el 50% si el beneficiari és una PYME.  
Es tindran en compte les ajudes rebudes a través d'altres programes que no superen, una vegada acumulades a l'ajuda concedida per aquest projecte, el límit màxim establert per a cada cas.  
Costos elegibles  
De totes les despeses i inversions previstes per l'empresa en les accions susceptibles de suport es consideraran elegibles les següents:  
- Despeses de contractació de serveis externs.  
- Inversions en enginyeria i obra civil directament lligada al projecte.  
- Inversions en maquinària i equips de producció.  
- Inversions no productives congruents o associades al projecte.  
- Altres despeses associades al projecte.  
Criteris de valoració  
Es tindran en compte fonamentalment els següents criteris:  
- Grau d'adequació al nivell de qualitat ambiental segons la normativa vigent.  
- Actuacions de minimització, recuperació i reutilització de residus industrials.  
- Millora del medi ambient que suposa la inversió prevista.  
- Caràcter innovador del projecte.  
- Capacitat de difusió o rèplica de l'acció realitzada.  
- Eficàcia energètica/productiva.  
- Viabilitat econòmico-financera.  
- Característiques de l'empresa/consultora  
- Avinença amb la línia de política industrial de l'IMPIVA.   
Altres requisits  
Els beneficiaris estaran obligats a facilitar les comprovacions encaminades a garantir la correcta realització del projecte o actuació subvencionada.   
A l'acabament del projecte el beneficiari estarà obligat a presentar un informe tècnic/econòmic sobre els seus resultats.  
Els projectes que suposen una inversió total superior als 200 MPTA hauran de presentar una auditoria mediambiental.  
Programa de desenvolupament tecnològic mediambiental  
Objectiu general  
Donar suport a les actuacions dirigides a la realització de projectes d'innovació i desenvolupament de processos per a la generació de tecnologies netes o de correcció mediambiental per a la seua aplicació en la indústria, i al desenvolupament de tecnologies en el camp de béns d'equip de mesuratge i control mediambiental.  
Actuacions susceptibles de suport  
Les actuacions dirigides a la generació de tecnologies de caràcter precompetitiu adaptades a les necessitats de la indústria, com també els projectes de desenvolupament d'innovacions tecnològiques de caràcter mediambiental referides al producte o procés en les empreses de la Comunitat Valenciana.  
Com a referència d'accions concretes que no exclouen altres, es poden esmentar:  
- Projectes d'I+D precompetitiva   
Projectes d'I+D precompetitiva en qualsevol àrea de la ciència que comporten l'adquisició de coneixements tècnics, la realització d'anàlisis teòriques i d'estudis o experiments de laboratori, que requereixen encara esforços i inversions addicionals per a l'aprofitament dels seus resultats a nivell industrial en forma de nous productes o processos industrials més nets, o equips de control i mesuratge de la contaminació.  
- Projectes d'I+D competitiva   
Desenvolupament de prototips de béns d'equip: màquines de procés, instrumentació, d'anàlisi, control i mesura i instal·lacions de depuració dels efluvis industrials.  
Investigació i desenvolupament de tecnologies netes que reduesquen l'impacte sobre el medi ambient de productes, processos o residus industrials.  
Disseny de plantes pilot d'investigació preindustrial on s'assage i experimente un nou producte, una tècnica de fabricació o un sistema de tractament de residus que reduesquen l'impacte ambiental en les empreses.  
Beneficiaris  
- Projectes d'I+D precompetitiva  
Entitats sense fi de lucre amb activitat en el camp d'I+D en particular universitats, associacions d'investigació i altres centres d'investigació tan públics com privats.  
Empreses instal·lades en la Comunitat Valenciana amb capacitat de prestar serveis d'I+D a altres empreses.  
Empreses industrials i de serveis instal·lades en la Comunitat Valenciana que disposen de capacitat per a desenvolupar projectes d'I+D d'alt grau d'innovació.   
L'activitat d'aquestes empreses haurà de figurar en la relació de possibles beneficiaris que s'estableix en l'annex III.  
- Projectes d'I+D competitiva   
Empreses industrials instal·lades en la Comunitat Valenciana dedicades a alguna de les activitats que s'esmenten en la relació de possibles beneficiaris que s'estableix en l'Annex III.  
Ajudes  
L'ajuda pot arribar fins el 50% del cost elegible en els projectes de I+D precompetitiva. I poden arribar al 60% en el cas de PYMES.  
L'ajuda màxima serà de 20 milions de pessetes per projecte i any.  
Aquestes activitats rebran una subvenció de fins el 30% del cost elegible si són projectes d'I+D competitiva. L'ajuda pot incrementar-se fins el 40% si els beneficiaris són PYMES.   
L'ajuda màxima serà de 15 milions de pessetes per projecte i any.  
Es tindran en compte les ajudes rebudes a través d'altres programes que no poden superar, una vegada acumulades a la concedida per aquest projecte, el límit màxim que s'estableix per a cada cas.  
En cas que el beneficiari siga una entitat sense fi de lucre, no s'aplicaran els percentatges màxims d'ajuda indicats anteriorment. Per a aquest cas l'ajuda màxima serà de 25 milions de pessetes per projecte i any.  
Costos elegibles  
De totes les despeses i inversions previstes per l'empresa en les accions susceptibles de suport es consideraran costos elegibles:  
- Despeses de contractació de serveis externs de caràcter tecnològic.  
- Costos de recursos humans (costos laborals, formació, etc.).  
- Inversions no productives congruents o associades al projecte (materials i equips de laboratori).  
- Altres despeses associades al projecte.  
Criteris de valoració  
Es tindran en compte fonamentalment els següents criteris:  
- Qualitat del projecte segons el seu nivell tecnològic i els recursos tecnològics aportats.  
- Viabilitat econòmica i financera amb l'anàlisi de la incidència en els costos de les inversions realitzades i la capacitat del beneficiari per a sostenir-los.  
- Expectatives de generació de nous negocis.  
- Influència de la tecnologia generada sobre altres empreses.  
- Col·laboració d'altres empreses o organismes en el projecte.  
Altres aspectes que tindran també una consideració favorable en l'avaluació són:  
- Projectes d'empreses que accedesquen per primera vegada a ajudes mediambientals.  
- Projectes subvencionats per altres organismes mediambientals, en particular els de l'administració central i la Unió Europea.  
- Generació d'ocupació induïda pel projecte.  
Requisits específics  
Per als projectes de I+D precompetitiva:  
Les entitats sense fi de lucre participants presentaran la documentació que evidencie l'existència d'acords de caràcter econòmic, quant a l'aportació de recursos per les empreses, de caràcter tecnològic, quant als objectius i transferència dels resultats de la investigació, o de qualsevol altra índole relatius al desenvolupament del projecte i la utilització de la tecnologia.  
La contribució econòmica de les empreses participants, en els projectes presentats per entitats sense fi de lucre, serà fonamentalment monetària. S'acceptaran contribucions en espècie (mà d'obra, materials i utilització d'equips). Les contribucions en espècie superiors a la meitat de l'aportació monetària no es considerarà a efectes de calcular el percentatge de participació empresarial. Aquestes empreses participants hauran d'estar instal·lades en la Comunitat Valenciana.  
L'entitat sense fi de lucre proposant es comproment mitjançant una declaració de disponibilitat a signar un acord amb l'òrgan gestor del Pla, a difondre la tecnologia desenvolupada entre les empreses de la Comunitat Valenciana passat el temps d'exclusivitat, en què solament es transmetrà a les empreses participants.  
La propietat industrial dels resultats patentables correspon al sol·licitant, excepte en cas de projectes presentats per Centres d'Investigació instal·lats fora de la Comunitat Valenciana que seran propietat de l'IMPIVA.  
Si el sol·licitant és una empresa haurà de justificar la capacitat per a realitzar un projecte d'I+D de caràcter precompetitiu a tal efecte haurà de complir almenys dos de les condicions A, B o C que s'indiquen a continuació.  
A. Dimensió  
Per a ser considerada acceptable en quant a la dimensió, l'empresa haurà de superar almenys un dels ratio relatiu al nombre de treballadors, facturació, cash flow generat en l'últim any, el mínim del qual s'estableix en:  
   
Nombre de treballadors 25  
Facturació 500 milions  
Flux de caixa 20 milions  
B. Infrastructura d'I+D  
Per a donar com a suficient l'apartat d'infrastructura d'I+D l'empresa haurà de justificar haver gastat entre personal i adquisició d'equips, ambdós específicament dedicats a labors d'I+D, una quantitat significativa i disposar de personal especialitzats adequat.  
C. Experiència prèvia  
Per a donar validesa a l'experiència de l'empresa I+D haurà de complir alguna de les següent condicions:  
- Haver obtingut en els últims dos anys tres patents espanyoles o una patent europea o una patent internacional de les inscrites en el conveni PCT (Patent Cooperation Treaty).  
- Haver realitzat en els últims tres anys algun projecte que haja obtingut aprovació i ajuda a través del Pla Nacional d'Investigació Científica i Desenvolupament Tecnològic (projectes concertats gestionats pel Centre per al Desenvolupament Tecnològic Industrial) o haver obtingut més de 100 milions de pessetes en els tres últims anys en forma de finançament de CDTI a projectes de desenvolupament o concertats.  
- Haver participat en els últims tres anys en algun projecte d'I+D dels finançats en el segon o tercer Programes Marc de la CEE o en algun projecte que haja estat aprovat d'acord amb la normativa d'Eureka.  
- Haver obtingut en els últims anys subvencions a projectes d'I+D procedents de l'IMPIVA, MICYT, a través del PATI o de PITMA en allò referent al desenvolupament tecnològic per al Medi Ambient, per un import mínim de 91.798.580 de pessetes.  
Programa de promoció mediambiental  
Objectiu general  
Donar suport a les iniciatives de promoció i divulgació vinculades a la indústria i tecnologia del medi ambient i a les activitats de formació per a contribuir a millorar el nivell de qualificació mediambiental del personal de les indústries.  
Actuacions susceptibles de suport  
Activitats de formació de tècnics i especialistes en àrees industrials o d'enginyeria, així com les iniciatives de promoció, divulgació i assessorament tècnic vinculades a la indústria i tecnologia del medi ambient.  
Accions de sensibilització mediambiental en l'àmbit industrial  
Accions de promoció i divulgació vinculades a la indústria i tecnologies del medi ambient.  
Cursos de formació per a tècnics i professionals en l'àmbit mediambiental.  
Beneficiaris  
Aquestes ajudes van dirigides a impulsar actuacions en l'àmbit de la Comunitat Valencians.  
Els beneficiaris en aquestes accions seran: institucions i entitats no lucratives instal·lades en la Comunitat Valenciana.   
Ajudes  
Les iniciatives de promoció i divulgació, com també el cas de formació en temes de medi ambient, podran beneficar-se d'una ajuda de fins el 100% del cost elegible del projecte.  
Es tindran en compte les ajudes rebudes a través d'altres programes, no es pot superar, una vegada acumulades a la concedida per aquest projecte, el límit màxim que s'estableix per a cada cas.  
Costos elegibles  
De totes les despeses i inversions previstes per al projecte es consideraran costos elegibles:  
- Despeses de contractació de serveis externs.  
- Costos de recursos humans.  
- Altres despeses associades al projecte.  
Criteris de valoració  
Es tindran en compte fonamentalment els següents criteris:  
- Abast de l'acció realitzada, es considerarà el nombre de persones beneficiades.  
- Qualitat del projecte, on es considerarà el contingut aportat per l'acció realitzada.  
- Característiques de l'entitat que proposa, quant a l'adequació del pressupost i els mitjans a utilitzar.  
- Capacitat de difusió o rèplica de l'acció realitzada.  
- Avinença amb les línies de promoció de l'IMPIVA.  
Consideracions  
Els ingressos obtinguts per la quota dels assistents a cursos més la quantitat subvencionada per aquest programa i altres als quals puga acollir-se no sobrepassarà en cap cas el cost total del curs.  
Per al pagament de la subvenció es presentarà una valoració dels resultats obtinguts i els justificants d'ingressos assignats al projecte.  
ANNEX II   
Documentació tècnica i administrativa  
1. En el moment de la sol·licitud:  
Imprès de sol·licitud normalitzat.  
1.1 Documentació administrativa:  
IAE (alta i/o últim rebut), a excepció dels particulars.  
En funció de la personalitat del sol·licitant es requerirà a més:   
A) En cas d'empreses individuals:  
- Fotocòpia del NIF  
B) En cas de societats civils o comunitats de béns:  
- Fotocòpia del NIF de tots els socis/comuners, etc.  
- Targeta d'Identificació Fiscal.  
- Escriptura de constitució i modificació, si escau.  
- Autorització de la resta dels socis/comuners a qui presenta la sol·licitud per a la realització del projecte.  
C) Societats mercantils:   
- Targeta d'Identificació Fiscal.  
- Escriptura de constitució i modificacions estatuàries si escau.  
- Poder actual i inscrit en el Registre Mercantil de qui presenta la sol·licitud.  
- En cas que la societat no estiga constituïda: projecte d'estatuts i dades del promotor (NIF i adreça). Aquest supòsit tindrà validesa únicament per al Programa de Noves Activitats.  
- En cas que la societat no estiga inscrita: certificació de sol·licitud d'inscripció en el Registre Mercantil.  
D) Entitats no lucratives. Associacions i altres institucions:  
- Targeta d'identificació fiscal.  
- Estatuts de l'entitat.  
- Escriptura de poder del representant legal o acta per la qual es nomena representant de l'entitat.  
E) Persones físiques:  
1) Particulars:  
 a. Espanyols:  
 - Fotocòpia del DNI.  
 - Fotocòpia del CIF.  
 - Fotocòpia de l'última declaració de la renda completa.  
 b. Estrangers:  
 b.1. Si resideix menys de 180 dies a l'any:  
 - Declaració jurada de no residir en Espanya més de 180 dies a l'any, que l'habitatge és de la seua propietat i que no percep rendes a Espanya.  
 - Fotocòpia del passaport.  
 - Fotocòpia del NIE.  
 b.2. Si resideix més de 180 dies a l'any:  
 - Ultima declaració de la renda.   
 - Fotocòpia del NIE.  
 - Fotocòpia del passaport.  
 (Nota: en el Programa d'Energies Renovables si la instal·lació es fotovoltaica i primer habitatge es presentarà a més:  
 - Cèdula d'empadronament notificada per l'ajuntament.)  
2) Professionals:  
 - NIF.  
No caldrà presentar la documentació administrativa relacionada en el punt 1.1 d'aquest annex quan ja estiga en poder de l'IMPIVA, per haver-se presentat en l'anterior convocatòria, o en aquesta per a un altre programa, sempre que no haja experimentat variacions. El sol·licitant haurà de constatar-ho en la sol·licitud.  
1.2 Documentació tècnica:  
INAE (Imprès Normalitzat d'Ajudes a Empreses), aquells beneficiaris que no siguen empreses únicament hauran d'emplenar els apartats que els afecten.  
Memòria tècnica del projecte (segons model del programa d'ajudes corresponent).  
2. Justificació i liquidació:  
Una vegada comunicada al beneficiari la resolució de concessió de l'ajuda, haurà de presentar:  
2.1 Sol·licitud de pagament segons model.  
2.2 Informe final del projecte.  
2.3 Justificació  
2.3.1. El beneficiari haurà de justificar la totalitat del projecte mitjançant la presentació de factures, nòmines o justificants de pagament de salaris.  
2.3.2. Perquè la sol·licitud de pagament puga ser atesa, el beneficiari haurà de fer efectiu almenys el pagament d'una quantitat superior al 20% del cost del projecte, o el doble de la subvenció concedida si aquesta fora superior. El que disposa aquest apartat no s'aplicarà a les entitats sense fi de lucre, per a les quals l'IMPIVA fixarà un règim especial.  
2.3.3. La justificació del pagament haurà de fer-se mitjançant algun d'aquests mitjans:  
a) Si es paga al comptat, es presentarà factura definitiva i rebut del seu pagament. Si el rebut i la factura definitiva s'emeten en el mateix document, apareixerà «He rebut» amb signatura llegidora o s'indicarà la persona que signa, i segell de proveïdor.  
Es considerarà com a data de l'aplicació la de la factura definitiva.  
b) Si es paga mitjançant contracte d'arrendament financer (en aquest cas haurà de ser amb opció de compra) aquest contracte haurà d'estar intervingut per fedatari públic. L'Entitat haurà de presentar el contracte d'arrendament financer o la seua còpia certificada per l'entitat financera, i còpia legitimada de les factures que estan en el seu poder, corresponents als productes adquirits, perquè puga verificar-se que el finançament correspon precisament a aquests productes.  
Es considerarà data de l'aplicació la de la signatura del contracte d'arrendament financer.  
c) Si es realitza una importació i es garanteix mitjançant carta de crèdit irrevocable, es presentarà còpia de la carta de crèdit i la factura definitiva.  
Es considerarà com a data de l'aplicació la de la factura definitiva.  
d) Efectes o pagaments ajornats:  
- Si es paga mitjançant efectes ajornats (lletres o rebuts), es presentarà factura definitiva i efectes vençuts i pagats.  
- Si els ajornaments s'han documentat en lletres de canvi avalades per banc o acceptades, la factura adjuntada a una carta del proveïdor on s'indique que disposa d'efectes (assenyalant el seu import) per fer efectiu el pagament d'aquesta factura i que els efectes estan acceptats o avalats pel banc.  
e) En aquells casos en què existesca un contracte privat i els pagaments es realitzen ajornadament, es presentaran: el contracte, on constaran els terminis estipulats i la seua forma de pagament; la factura definitiva i els rebuts dels pagaments ja efectuats.  
En aquest cas es considerarà data de l'aplicació la de la factura.  
f) Qualsevol altre cas, serà analitzat singularment, tenint en compte que no es considerarà acreditat el pagament pel fet de presentar extracte de compte bancari, justificant de transferència, etc., tret que acrediten suficientment el destinatari del pagament. (que haurà de coincidir amb la persona que va emetre la factura).  
g) Les despeses de personal es justificaran mitjançant presentació dels documents que acrediten el seu pagament o declaració jurada del representant legal que haja signat la sol·licitud si està capacitat per a fer-ho o de persona apoderada que ho acredite.  
2.3.4. En cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.  
2.4 Codi Compte Client (CCC): fotocòpia d'un extracte o document bancari on aparega aquest codi i el titular coincidesca amb el beneficiari de la subvenció.  
2.5 Obligacions tributàries:  
- Certificat d'Hisenda d'haver complert amb les obligacions tributàries en els dotze mesos anteriors a la data de concessió o si hi manca els següents documents:  
- Cartes de pagament de l'IVA corresponents als dotze mesos anteriors a la data de sol·licitud, i última declaració resum anual (models 300 i 390, respectivament).  
- Relació anual d'ingressos i pagaments a la qual es refereix el Reial Decret 2529/1986 de 5 de desembre (model 347).  
- Retencions a compte de l'IRPF corresponents als dotze mesos anteriors i l'última declaració anual (models 110 i 190, respectivament).  
- Pagaments a compte o fraccionats de l'Impost sobre la Renda de les Persones Físiques realitzats durant els dotze mesos anteriors a la data de sol·licitud, i l'última declaració anual (models 130, D-100 i D-101), si el beneficiari és una empresa individual.  
- Pagaments a compte o fraccionats de l'Impost sobre la Renda de les Persones Físiques durant els dotze mesos anteriors a la data de sol·licitud i l'última declaració anual (models 130, D-100 i D-101) de cadascun dels socis/comuners, si el beneficiari és una comunitat de béns o societat civil. civil.  
- Pagaments a compte de l'Impost sobre Societats realitzats durant els dotze mesos anteriors a la sol·licitud, i última declaració anual completa (models 202 i 200/201 respectivament), si el beneficiari és una societat mercantil.  
2.6 Obligacions amb la Seguretat Social:  
- Certificat de Tresoreria de la Seguretat Social d'estar donat d'alta en el règim corresponent (general, especial, autònom, etc) com també d'estar al corrent en el pagament de quotes i altres conceptes de recaptació conjunta, fins el mes anterior a la data de la concessió de la subvenció. En cas de societats civils o comunitats de béns, es requereix certificació de cadascun dels membres que integren la societat.  
2.7 Actualització de la documentació, presentada en les fases anteriors, que ho requeresca.  
3. L'IMPIVA podrà exigir al beneficiari la presentació d'altres documents complemtaris quan ho exigesquen les disposicions que siguen d'aplicació.  
ANNEX III  
Relació de sectors -segons la classificació de l'impost   
d'activitats econòmiques- que puguen acollir-se als   
programes del Pla Industrial de Millora del Medi Ambient  
Secció 1: activitats empresarials  
- Divisió 1: energia i aigua.  
Completa  
- Divisió 2: extracció i transformació de minerals no energètics i productes derivats. Indústria química.  
Completa  
- Divisió 3: indústries transformadore dels metalls, mecànica de precisió.  
Completa  
- Divisió 4: altres indústries manufactureres.  
Completa  
- Divisió 5: construcció.  
Completa  
- Divisió 6: comerços, restaurant i hostalatge; reparacions.  
Epígraf 612.2: exclusivament tècniques de multiplicació, propagació i reproducció d'espècies vegetals.  
Epígraf 681: hotels.  
Epígraf 692: reparació de maquinària industrial.  
Epígraf 677.9: altres serveis d'alimentació propis de la restauració.  
- Divisió 7: transport i comunicacions.  
Grup 722: transport de mercaderies per carretera.  
Grup 754: dipòsits i magatzems generals.  
Grup 756: activitats auxiliars i complementàries del transport.  
Grup 769: altres serveis de telecomunicacions.  
- Divisió 8: institucions financeres, assegurances, serveis prestats a les empreses i lloguers.  
Grup 841: serveis jurídics.  
Grup 842: serveis financers i comptables.  
Grup 843: serveis tècnics (enginyeria, arquitectura, etc.).  
Grup 844: publicitat, relacions públiques i similars.  
Grup 845: explotació electrònica a compte de tercers.  
Grup 846: empreses d'estudis de mercat.  
- Divisió 9: altres serveis.  
Grup 921: serveis de sanejament de vies públiques.  
Grup 922: serveis de neteja.  
Grup 932: ensenyament no reglada de formació i perfeccionament professional i educació superior.  
Grup 936: investigació científica i tècnica.  
Grup 941: exclusivament hospitals.  
Grup 961: producció i serveis relacionats amb la cinematografia, inclús el vídeo.  
Grup 971: bugaderies, tintoreries i serveis similars: epígrafs 971.1 i 971.2.  
ANNEX III  
Relació de sectors -segons la classificació de l'impost  
 d'activitats econòmiques- que puguen acollir-se al   
Pla de Millora de la Qualitat i Seguretat Industrial  
Secció 1: activitats empresarials  
- Divisió 1: energia i aigüa.  
Completa.  
- Divisió 2: extracció i transformació de minerals no energètics i productes derivats. Indústria química.  
Completa  
- Divisió 3: indústries transformadore dels metalls, mecànica de precisió.  
Completa  
- Divisió 4: altres indústries manufactureres.  
Completa  
- Divisió 5: construcció.  
Completa  
- Divisió 6: comerços, restaurant i hostalatge; reparacions.  
Epígraf 612.2: exclusivament tècniques de multiplicació, propagació i reproducció d'espècies vegetals.  
Epígraf 692: reparació de maquinària industrial.  
Epígraf 677.9: altres serveis d'alimentació propis de la restauració  
- Divisió 7: transport i comunicacions.  
Grup 722: transport de mercaderies per carretera.  
Grup 754: dipòsits i magatzems generals.  
Grup 756: activitats auxiliars i complementàries del transport.  
Grup 769: altres serveis de telecomunicació.  
- Divisió 9: altres serveis.  
Grup 921: serveis de sanejament de vies públiques  
Grup 922: serveis de neteja  
Grup 961: producció i serveis relacionats amb la cinematografia, inclús el vídeo.